ddrg/super_eurlex huggingface dataset:
Kommissionens støtte til palæstinenserne har til formål at lindre den økonomiske og humanitære krise og samtidig fremme en institutionel opbygning i en fremtidig uafhængig, demokratisk og bæredygtig palæstinensisk stat, der sammen med Israel lever i fred og sikkerhed, som fastlagt i den seneste køreplan.

En mere dybtgående reform, som hjælper befolkningen med at imødegå de økonomiske kriser og fremmer principperne om god regeringsførelse og gensidig tolerance, er den bedste strategi til skabelse af fredelig sameksistens mellem det israelske og palæstinensiske folk. Disse principper har længe dannet grundlag for Kommissionens program til støtte for palæstinenserne. Kommissionen har støttet reformerne ved at udarbejde et skræddersyet program for institutionel opbygning for Den Palæstinensiske Myndighed (f.eks. inden for retsvæsenet) og ved på visse strenge betingelser at yde støtte til reformer. Dette har allerede ført til positive resultater på området for offentlige finanser og vedtagelsen af vigtige love.

Den nye palæstinensiske regering under premierminister Abbas har forpligtet sig til at gennemføre et omfattende reformprogram, herunder konkrete foranstaltninger til at standse provokationer. Dette program blev i store træk fastlagt på mødet den 26. juni 2003 i Det Blandede Udvalg inden for rammerne af interimassocieringsaftalen om handel og samarbejde mellem EU og Den Palæstinensiske Myndighed. Det internationale samfund overvåger nøje forpligtelserne i køreplanen.

Kommissionen støtter de anstrengelser, som en række medlemsstater har gjort for at udvikle et moderne palæstinensisk uddannelsessystem baseret på tolerance og gensidig forståelse og stimulerer regelmæssigt kontakterne med Den Palæstinensiske Myndighed og dialogen med alle berørte parter.

Endelig henviser Kommissionen det ærede medlem til, at betydningen af Fællesskabets donorbistand, for både at holde den palæstinensiske økonomi i gang og for at støtte gennemførelsen af vigtige demokratiske reformer, er blevet bredt anerkendt af det internationale samfund, navnlig på de internationale donorers møde i ad hoc-kontaktudvalget (herunder EU, USA, Norge og Verdensbanken) i London den 18.-19. februar 2003.
DA Den Europæiske Unions Tidende CE 88/115

(2004/C 88 E/0121)

SKRIFTLIG FORESPØRGSEL E-2784/03

af Cristiana Muscardini (UEN), Antonio Mussa (UEN) og Adriana Poli Bortone (UEN) til Kommissionen

(17. september 2003)

Om: Valg i Albanien

Den albanske befolkning skal den 10. oktober 2003 vælge en ny nationalforsamling. OSCE har i forsøget på at gøre valgprocessen mere gennemsigtig og for at studere en effektiv reform heraf udtrykkelig krævet, at den nationale valgkommission respekterer den politiske situation i landet og sammensættes af lige mange medlemmer fra flertallet og fra den nuværende opposition (3 + 3).

Vil Kommissionen oplyse følgende:

1. Er den orienteret om, at valgkommissionen i øjeblikket derimod er sammensat af 5 medlemmer fra det nuværende socialistiske flertal og af blot 2 medlemmer fra den demokratiske opposition?

2. Er den ikke af den opfattelse, at valgkommissionens nuværende sammensætning ikke er retfærdig og kan give anledning til alvorlig mistanke om partiskhed?

3. Finder Kommissionen det på dette punkt ikke hensigtsmæssigt, at der oprettes et observationscenter for alle de valghandlinger, der skal finde sted den 10. oktober 2003?

Svar afgivet på Kommissionens vegne af Chris Patten

(27. oktober 2003)

Der blev afholdt lokalvalg i Albanien den 12. oktober 2003.

Kommissionen har nøje fulgt forberedelserne til valget og selve valghandlingen. Ifølge de indledende konklusioner fra den internationale mission for valgobservatører markerede valget endnu et fremskridt mod overholdelse af OSCE's og Europarådets standarder og andre internationale standarder for demokratiske valg. Der blev dog påvist mangler på en række områder, som endnu skal afhjælpes, særlig med hensyn til valglister, som stadig er et problemområde, såvel som en række organisatoriske problemer.

Kommissionen er orienteret om oppositionens påstande, hvad angår den centrale valgkommissions sammensætning og politiske balance. Den internationale mission for valgobservatører anfører dog i sine indledende konklusioner, at den centrale valgkommission til trods for en kontrovers om påstået manglende politisk balance, har styret valget på en generelt professionel, gennemsigtig og upartisk måde.

Den internationale mission for valgobservatører, Kommissionen og andre aktører på stedet vil fortsætte med at overvåge opfølgningen af valget, særlig med hensyn til den endelige stemmeoptælling, opstillingen af tabeller, offentliggørelsen af resultaterne og behandling af klager og appeller. Kommissionen vil også tilskynde Albanien til at afhjælpe de mangler, der er påvist i forbindelse med dette valg, i god tid før det næste parlamentsvalg.
DA Den Europæiske Unions Tidende CE 84/142

(2004/C 84 E/0180)

SKRIFTLIG FORESPØRGSEL E-4067/03

af Alexander de Roo (Verts/ALE) til Kommissionen

(14. januar 2004)

Om: Samfinansiering af Júcar-Vinalopó-vandledningen og miljøet

Kommissionen godkendte endeligt samfinansieringen af omledningen af Júcar-Vinalopó den 18. december 2003. De spanske myndigheder skal opfylde følgende betingelser for at opnå bevillingerne: udarbejdelse af undersøgelser for at kortlægge miljøet i Júcar-floden, inden der omledes vand til Vinalopó, kortlægning af miljøet i vådområderne ved kysten, f.eks. Albufera, garanti for, at vandet fra den valencianske flod ikke blandes med vand fra Ebro, ligesom dette ikke må anvendes til at kompensere for en eventuel vandmangel, som kan skyldes omledningen til Alicante, samt overholdelse af vandrammedirektivet (herunder fuldstændig indregning af omkostningerne ved fastsættelsen af prisen for vandet).

Statssekretæren med ansvar for vandforsyning, Pascual Fernández, udtalte samme dag i Zaragoza (se Heraldo de Aragón af 18. december 2003), at det eneste, som ikke var tilladt, var »at anvende omledningen af Júcar-Vinalopó til at tilføre vand til Ebro«, at der under alle omstændigheder »i Júcars bækken er mange andre vandløb, og at kun selve Júcar og ikke bækkenet som sådan omtales i dokumentet«.

Repræsentanten for det spanske miljøministerium undlod at oplyse, hvorvidt der er planer om at omlede vand til Júcar, idet han henviste til artikel 17 i den nationale plan om vandforsyning, hvor vandmængden fra Ebro til hvert enkelt bækken fastsættes (315 kubikhektometer til Júcar). Han tilføjede, at »fordelingen af disse vandmængder til de enkelte bækkener vil finde sted, når omledningen er afsluttet«.

1. Hvilke skridt vil Kommissionen tage for at sikre, at de gældende, ovennævnte betingelser for tildeling af midler gennemføres uden indskrænkninger?

2. Kan Kommissionen sikre, at midlerne rent faktisk først tildeles, når de spanske myndigheder på lovlig og konkret vis har opfyldt disse betingelser?

3. Hvordan stiller Kommissionen sig til udtalelserne fra Pascual Fernández om, at det vil være muligt at omlede vand fra Ebro til Júcars bækken uden at gøre brug af forbindelsen mellem Júcar og Vinalolopó?

4. Er Kommissionen indstillet på at indefryse finansieringen, indtil den spanske regering på en mere kategorisk måde har givet udtryk for sine hensigter i denne sag?

Svar afgivet på Kommissionens vegne af Margot Wallström

(9. marts 2004)

For så vidt angår støtteansøgninger vedrørende Ebro-omledningen, vil Kommissionen sikre sig, at de relevante regler og procedurer for vurdering af og tilsyn med projekterne samt støttetildeling følges.

Med hensyn til forbindelsen mellem Ebro-omledningen og Júcar-Vinalopó-omledningen henvises det ærede medlem til Kommissionens svar på skriftlig forespørgsel P-0019/04 fra Juan Ferrandez Lezaun (1).

(1) Se side 151.
DA Den Europæiske Unions Tidende CE 88/333

(2004/C 88 E/0340)

SKRIFTLIG FORESPØRGSEL E-0867/03

af Roberta Angelilli (UEN) til Kommissionen

(20. marts 2003)

Om: Økonomisk krise i Venezuela

I de seneste måneder er den sociale, økonomiske og politiske krise i Sydamerika blevet endnu dybere og har også ramt Venezuela.

I Venezuela har mange borgere italiensk nationalitet, og faktisk har dette land gennem mange år, sammen med den spanske del af befolkningen, haft en af verdens største italienske immigrantgrupper.

Den nuværende situation har praktisk taget fået al økonomisk virksomhed til at bryde sammen med en heraf følgende lukning af virksomheder, som har ført til at enormt udbyttetab for italienske virksomheder på venezuelansk område og til omsiggribende arbejdsløshed.

Alt dette skaber faktiske borgerkrigstilstande, hvor der dagligt begås plyndringer, drab, tyverier og røverier mod borgerne, uden at nogen international institution har interesseret sig for at komme med en effektiv reaktion på dette problem.

I dag har de europæiske borgere i Venezuela efter mange års ofre endnu ikke modtaget nogen form for støtte fra EU.

Kan Kommissionen på baggrund af ovenstående oplyse:

1. om der findes specifikke støtteprogrammer for de kriseramte sydamerikanske lande?

2. om der findes handlingsprogrammer til fordel for EU-borgere i Venezuela?

Kan Kommissionen desuden tegne et generelt billede af situationen?
DA Den Europæiske Unions Tidende CE 88/84

(2004/C 88 E/0091)

SKRIFTLIG FORESPØRGSEL E-2392/03

af Anna Karamanou (PSE) til Kommissionen

(21. juli 2003)

Om: Stening af Semsiye Allak i landsbyen Yalim i Tyrkiet

Ifølge gentagne forlydender i den internationale presse er den 35-årige Semsiye Allak i den kurdiske landsby Yalim blevet stenet af familien, efter at hun var blevet voldtaget af en gift mand. Hun døde 7 måneder efter steningen, alene og forladt på sygehuset, medens hendes familie tog loven i egen hånd og dræbte manden på stedet.

Denne skrækkelige episode er endnu et eksempel på de tragiske følger af kønsrelateret diskrimination, der hidrører fra religiøs fanatisme og intolerance. Den systematiske krænkelse af kvinders menneskerettigheder ved idømmelse af brutale og ydmygende straffe, ofte med dødelig udgang, kræver, at der straks træffes konkrete foranstaltninger. I dagens Tyrkiet, der fører forhandlinger om optagelse i EU, må de såkaldte æresforbrydelser bekæmpes politisk og bringes til ophør.

Vil Kommissionen lægge pres på den tyrkiske regering for at få den til at indføre strenge lovbestemmelser for æresforbrydelser og selvjustits og bringe de ansvarlige for retten? Vil den gribe ind med henblik på beskyttelse af kvinders menneskerettigheder for at få bragt denne uværdige behandling af kvinder og den vedvarende vold og diskrimination mod kvinder til ophør?

Svar afgivet på Kommissionens vegne af Günter Verheugen

(4. september 2003)

Kommissionen er fra den internationale presse bekendt med de begivenheder, som det ærede medlem henviser til.

Tyrkiet har som kandidatland påtaget sig at opfylde de politiske Københavnskriterier. Disse kriterier omfatter princippet om ligestilling mellem mænd og kvinder samt de økonomiske, sociale og kulturelle rettigheder. I det reviderede partnerskab for Tyrkiet blev det yderligere fremhævet som en prioritet, at det »i lovgivningen og i praksis skal garanteres, at alle uden forskelsbehandling og uanset sprog, race, hudfarve, køn, politiske synspunkter, religion eller tro kan udøve samtlige menneskerettigheder og grundlæggende frihedsrettigheder i overensstemmelse med de relevante internationale og europæiske instrumenter«.

Kommissionen henledte allerede i den periodiske rapport, der blev offentliggjort i 2002 (1), opmærksomheden på spørgsmålet om æresdrab og nævnte udtrykkeligt, at der i Tyrkiet stadig gælder »en lovgivning, der tillader nedsat straf for forbrydelser i form af æresdrab«, og at der er mulighed for yderligere strafnedsættelse, hvis den anklagede er mindreårig.

I den sjette politiske reformpakke, der blev vedtaget af de tyrkiske parlament den 19. juni 2003, er der taget visse foranstaltninger for at behandle problemet om »æresdrab«. Specielt er artikel 453 i straffeloven blevet ændret for at hæve straffen for drab på spædbørn født uden for ægteskab fra fire til otte år til seks til ti år, og artikel 462, som muliggjorde nedsat straf i tilfælde af æresdrab, er blevet ophævet.

Kommissionen vil fortsætte med overvåge situationen nøje, specielt iværksættelsen af de nye bestemmelser.

(1) KOM(2002) 700 endelig udg.
DA Den Europæiske Unions Tidende CE 84/93

(2004/C 84 E/0118)

SKRIFTLIG FORESPØRGSEL E-3726/03

af Roberta Angelilli (UEN) til Kommissionen

(10. december 2003)

Om: Opdatering af situationen med hensyn til midlerne fra Save II-programmet til Pesaro Kommune

Under henvisning til den tidligere forespørgsel E-0968/03 (1), hvori Kommissionen blev anmodet om at oplyse, om Pesaro Kommune havde forelagt projekter og fået bevilget støtte fra Save II-programmet, svarede Kommissionen den 25. april 2003, at der ikke var indgivet forslag.

Kan Kommissionen oplyse, om den efter denne dato og til dato har modtaget Save II-projekter fra ovennævnte kommune?

(1) EUT C 268 E af 7.11.2003, s. 169.
DA Den Europæiske Unions Tidende CE 78/600

(2004/C 78 E/0635)

SKRIFTLIG FORESPØRGSEL E-3607/03

af Olivier Duhamel (PSE) til Kommissionen

(5. december 2003)

Om: Observationscentret i Wien

Finder Kommissionen det acceptabelt, at Det Europæiske Observationscenter for Racisme og Fremmedhad censurerer offentliggørelsen af den rapport, som er bestilt hos Zentrum zur Erforschung des Antisemitismus (center for forskning i antisemitisme) ved Technische Universität Berlin?

Deler Kommissionen forespørgerens synspunkt gående ud på, at man ikke ved at tilsløre fremkomsten af nye former for antisemitisme bidrager til at bekæmpe dem?

Er Kommissionen klar over risikoen for, at EU — om det så er med urette — fremtræder som overbærende over for antisemitismen under påskud af, at det ikke drager propalæstinensiske unge i forstæderne, som undertiden i farlig grad, undertiden ubevidst, driver hen imod antisemitisme, til ansvar?

Vil Kommissionen opfordre Oberservationscentret i Wien til ikke at dække sig bag denne type forsigtighed, som giver anledning til beskyldning for overbærenhed? Kan den tilskynde Observationscentret og alle andre personer, som gør tjeneste i EU, til ikke at stille unødvendige spørgsmål, når der foretages undersøgelser, da disse altid er en ømtålelig og undertiden ufuldstændig sag, således som vi så det i forbindelse med den strid, der fulgte efter offentliggørelsen af Eurobarometer-resultatet om truslerne mod freden i verden?

Der kræves en stærk, klar og hurtig reaktion. EU og dets forskellige ledere må ikke optræde tvetydigt hverken i forbindelse med analysen af antisemitismen eller bekæmpelsen heraf.
DA Den Europæiske Unions Tidende CE 84/732

(2004/C 84 E/0824)

SKRIFTLIG FORESPØRGSEL P-3142/03

af Christopher Heaton-Harris (PPE-DE) til Kommissionen

(17. oktober 2003)

Om: Karrieremobilitet for generaldirektører

Kan Kommissionen forelægge Parlamentet en fuldstændig analyse af karrieremobiliteten for alle generaldirektører siden 1999, inklusive en fuldstændig liste over alle de folk, der har haft denne stilling på et tidspunkt i dette tidsrum, oplysninger om, hvornår de først blev generaldirektører, eventuelle efterfølgende stillinger i institutionerne, de måtte have haft, eventuelle grunde til at holde nogen ude fra mobilitetspolitikken, deres alder og den forventede dato for deres pensionering?
1.

Kan Kommissionen bekræfte, at der til forberedelse af programmet for social integration BG 0102.06 for 2001 ved EU-delegationen i Sofia blev indgivet mellem 20 og 30 sider forslag til projektbeskrivelser, der skulle udmunde i anvendelse af 966 000 EUR af PHARE-programmets midler til styrkelse af 12 allerede eksisterende kultur- og informationscentre for romaerne og undervisning i læsning, skrivning og regning for 4500 roma?
3.

Har Kommissionen kendskab til, at man systematisk forsøger at udslette enhver erindring om denne lejr ved vanrøgt, således at bygningerne styrter sammen, og ved at man har gjort det umuligt for overlevende og andre interesserede personer at aflægge besøg i lejren, ved at nægte fjernsynskameraer adgang til området, ved at råbe til besøgende, at de skal glemme fortiden, og ved at modarbejde foreningen »Dokumentations- und Gedenkstätte Sandbostel«, som blev oprettet i 1992, og som vil bevare lejren som et sted af historisk interesse?
DA Den Europæiske Unions Tidende CE 84/736

(2004/C 84 E/0830)

SKRIFTLIG FORESPØRGSEL E-3471/03

af Miquel Mayol i Raynal (Verts/ALE) til Kommissionen

(21. november 2003)

Om: Byggeprojekt i Es Trenc-Salobrar de Campos

Mallorcas nuværende regionsråd (Consell de Mallorca) og regeringen for den autonome region Balearerne (Govern de les Illes Balears), har efter at have opgivet et projekt om anlæg af en polobane og en tilhørende tribune med 3 000 pladser ved siden af Es Trenc-Salobrar de Campos besluttet at godkende opførelse af en termalklinik med 300 sengepladser og tilhørende boliger i Es trenc-Salobrar de Campos, som er udpeget som særligt beskyttelsesområde for fugle og lokalitet af fællesskabsbetydning (kode: ES0000037).

Har den spanske stat konsulteret Kommissionen om dette projekt i overensstemmelse med artikel 6, stk. 3 og 4, i habitatdirektivet?

Mener Kommissionen, at dette byggeprojekt i selve beskyttelsesområdet for fugle og lokaliteten af fællesskabsbetydning er i overensstemmelse med habitatdirektivet?

Hvilke foranstaltninger agter Kommissionen i givet fald at træffe?

Svar afgivet på Kommissionens vegne af Margot Wallström

(7. januar 2004)

Det ærede medlem omtaler et projekt vedrørende opførelse af en termalklinik inden for det særlige beskyttelsesområde Es Trenc-Salobrar på Balearerne.

Ifølge de foreliggende oplysninger har Kommissionen ikke modtaget nogen anmodning fra de spanske myndigheder.

Artikel 6, stk. 3 og 4, i habitatdirektivet (1) fastsætter, under hvilke omstændigheder et projekt med negative virkninger for Natura 2000-lokaliteter kan tillades eller ikke.

Derfor skal de spanske myndigheder først foretage en miljøvurdering og dernæst, om nødvendigt, anvende habitatdirektivets artikel 6, stk. 3 og 4.

Kommissionen er kort sagt ikke bekendt med det pågældende projekt. Den har heller ikke modtaget nogen oplysninger fra den spanske regering om et sådant byggeprojekt inden for Natura 2000-lokaliteten. Den vil derfor anmode de spanske myndigheder om nærmere oplysninger i denne sag.

(1) Rådets direktiv 92/43/EØF af 21. maj 1992 om bevaring af naturtyper samt vilde dyr og planter, EFT L 206 af 22.7.1992.
DA Den Europæiske Unions Tidende CE 84/93

(2004/C 84 E/0119)

SKRIFTLIG FORESPØRGSEL E-3727/03

af Roberta Angelilli (UEN) til Kommissionen

(10. december 2003)

Om: Opdatering af situationen med hensyn til midlerne fra Save II-programmet til Pisa Kommune

Under henvisning til den tidligere forespørgsel E-0969/03 (1), hvori Kommissionen blev anmodet om at oplyse, om Pisa Kommune havde forelagt projekter og fået bevilget støtte fra Save II-programmet, svarede Kommissionen den 25. april 2003, at der ikke var indgivet forslag.

Kan Kommissionen oplyse, om den efter denne dato og til dato har modtaget Save II-projekter fra ovennævnte kommune?

(1) EUT C 268 E af 7.11.2003, s. 169.
DA Den Europæiske Unions Tidende CE 78/599

(2004/C 78 E/0633)

SKRIFTLIG FORESPØRGSEL E-3585/03

af Mogens Camre (UEN) til Kommissionen

(5. december 2003)

Om: EUMC's hemmeligholdte rapport om muslimers antisemitisme

Ifølge Financial Times og det danske dagblad Berlingske Tidende den 23. november 2003 har EUMC, Det Europæiske Overvågningscenter for Racisme i Wien, hemmeligholdt en 112 sider lang rapport om antisemitisme, som EUMC selv havde bedt universitetsforskere i Berlin udarbejde.

Årsagen til, at rapporten hemmeligholdes, oplyses at være, at den ikke viste det af EUMC ønskede politiske billede. Den afslørede nemlig, at det er muslimske indvandrere og propalæstinensiske grupper, der står bag hovedparten af angrebene på jødisk ejendom og overfald på jøder i Europa, og det ønskede EUMC's stærkt promuslimske direktør, Beate Winkler, ikke at få frem.

Beate Winkler og hendes overvågningscenter har systematisk ønsket at tegne et billede af europæerne som racistiske, uanset at dette billede i alt væsentligt er falsk. Der foregår i alle muslimske samfund i EU — ligesom i den øvrige verden — en massiv overtrædelse af den europæiske konvention om menneskerettighederne. Dette sker først og fremmest ved den omfattende undertrykkelse af kvinder, ligesom mange muslimske samfund i EU praktiserer sharia-lovgivning i form af forskelsbehandling af kvinder i arveretlig henseende i strid med EU-landenes lovgivning, men endnu værre de såkaldte »æresdrab« på kvinder, der ønsker deres frihed, og endda drab på kvinder, der er blevet udsat for voldtægt. Disse alvorlige forhold er aldrig behandlet af EUMC.

EUMC har systematisk tegnet et falsk billede af, hvem der er racister, og hvem der overtræder menneskerettighederne i EU. Nu vil Beate Winkler også skjule muslimernes antisemitisme.

Hvad agter Kommissionen at gøre for at stoppe EUMC's ensidigt politiserende virksomhed og sikre sandfærdig information om de racistiske trusler og menneskerettighedsovertrædelser i EU?
DA Den Europæiske Unions Tidende CE 88/112

(2004/C 88 E/0117)

SKRIFTLIG FORESPØRGSEL E-2743/03

af Richard Corbett (PSE) til Kommissionen

(11. september 2003)

Om: Slovakiet

Er Kommissionen enig i, at grænse- og toldbetjente om muligt bør kunne tale sproget i det naboland, hvis grænser de overvåger? Er Kommissionen bekendt med, at slovakiske grænsebetjente ved grænsen til Østrig nægter at tale tysk eller noget andet sprog end slovakisk eller russisk?

Vil Kommissionen i lyset af Slovakiets nærtforestående tiltrædelse af EU tilskynde Slovakiet og alle medlemsstaterne i øvrigt til at påse, at i det mindste nogle betjente kan kommunikere på sprog, der er nyttige ved den pågældende grænse?

Svar afgivet på Kommissionens vegne af Günter Verheugen

(8. oktober 2003)

Kommissionen er enig i, at toldembedsmænd — både i EU og i kandidatlandene — i behørigt omfang bør være i stand til at kommunikere på det sprog, der tales i det naboland, hvis grænse de fører opsyn med. Med henvisning til kandidatlandene har Kommissionen anbefalet toldmyndighederne dér at iværksætte sprogundervisning for toldbetjente. De administrative og organisationsmæssige aspekter af toldmyndighedernes virke hører imidlertid ikke ind under Kommissionens kompetence, men falder helt og holdent ind under de nuværende og fremtidige medlemsstaters egenkompetence.

Med hensyn til den sag, det ærede medlem nævner, kan Kommissionen oplyse, at den ikke har kendskab til, at der skulle foreligge et specifikt problem, hverken hvad toldbetjente eller grænsebetjente angår. Samarbejdet mellem de slovakiske og østrigske myndigheder ved grænsen anses som værende tilfredsstillende. Hvad toldaktiviteter angår, er det værd at bemærke, at alle former for toldkontrol mellem de nuværende og kommende medlemsstater vil blive afskaffet fra og med tiltrædelsesdatoen i 2004, og at toldbygningerne ved den fremtidige »indre« grænse vil blive revet ned senest på den pågældende dato. Der vil derfor ikke længere være toldbetjente til stede ved grænsen mellem Slovakiet og Østrig, og Slovakiet vil kun få til opgave at føre tilsyn med en del af den fremtidige ydre EU-grænse til Ukraine.
DA Den Europæiske Unions Tidende CE 88/329

(2004/C 88 E/0336)

SKRIFTLIG FORESPØRGSEL E-0613/03

af José Ribeiro e Castro (UEN) til Kommissionen

(3. marts 2003)

Om: EU/Mozambique 1999-2003: Samarbejde, udvikling, menneskerettigheder, bistand o.a.

For så vidt angår årene 1999, 2000, 2001, 2002 og 2003, kan Kommissionen i relation til Mozambique oplyse: Hvilke programmer har den afviklet eller afvikler den i forhold til dette land? Hvor store pengebeløb er afsat til dem? Hvad er den planlagte varighed for hvert af disse programmer? Hvilke resultater er der opnået med disse programmer, og hvilken evaluering har der været af deres succes eller fiasko? Hvad er det for udviklinger, der i særlig grad kendetegner hvert enkelt af dem?